สวัสดีค่ะ ดิฉันอายุ25ปี ประมาณ1สัปดาห์ที่ผ่านมา คลำพบก้อนแข็งๆ ไม่ใหญ่มากประมาณเกือบๆ1นิ้วที่เต้านม บริเวณเนินอกด้านซ้าย กดลงไปมีอาการเจ็บ เคลื่อนที่ไม่ได้ อยากทราบสาเหตุว่าเกิดจากอะไร และเสี่ยงต่อการเป็นมะเร็งเต้านมไหมคะ ขอบค่ะ
สวัสดีค่ะ การคลำได้ก้อนที่เต้านม อาจเกิดจาก1. ถุงน้ำหรือซีสต์ อาจเป็นซีสต์ก้อนเดียวหรือกลุ่มของซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย หากถุงน้ำมีการอักเสบ จะทำให้ปวดและกดเจ็บได้2. ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บสำหรับมะเร็งเต้านมก้อนจะแข็ง ไม่สามารถขยับไปมาได้ ก้อนมักโตเร็ว และจะพบได้น้อยมากในคนอายุ 25 ปีหากคลำได้เป็นก้อนชัดเจน แนะนำให้ไปพบแพทย์เพื่อตรวจค่ะ แพทย์จะตรวจคลำเต้านม หากสงสัยว่าเป็นก้อนเนื้อ อาจส่งตรวจเพิ่มเติมด้วยอัลตราซาวด์เต้านมต่อไปค่ะ